smcproject/ml-wiki-sentences huggingface dataset:
സ്വാതന്ത്ര്യ സമരത്തിന്റെ വിവിധ ഘട്ടങ്ങളിൽ ജയിലിൽ കഴിയേണ്ടി വന്ന രൺജിത്ത് പണ്ഡിറ്റിന്റെ ആരോഗ്യം തകർന്നു.
അദ്ദേഹം 1944 ജനുവരി 14 ന്  അന്തരിച്ചു.
ഈ ദമ്പതികൾക്കു മൂന്നു പുത്രിമാരുണ്ട് - ചന്ദ്രലേഖ, പ്രസിദ്ധ നോവലിസ്റ്റ് നയൻതാര സെഹ്ഗാൾ , മനുഷ്യാവകാശ പ്രവർത്തകയായ ഗീതാസഗാൾ .
1980-ൽ സാമൂഹികജീവിതത്തിൽ നിന്നു വിരമിച്ചു.
1990 ഡിസംബർ 1 ന് അന്തരിച്ചു.
1930-ൽ നെഹ്റു അറസ്റ്റ് ചെയ്യപ്പെട്ടപ്പോൾ അവർ നടത്തിയ ഉജ്ജ്വലമായ പ്രസംഗങ്ങൾ അലഹബാദിൽ സ്വാതന്ത്ര്യ സമരപ്രസ്ഥാനത്തിനു വീര്യം പകർന്നു.
നിരോധനാജ്ഞ ലംഘിച്ചു യോഗങ്ങളിൽ പ്രസംഗിച്ചതിനു 1932-ൽ അറസ്റ്റ് ചെയ്യപ്പെട്ടു.
രണ്ടുവർഷം കഠിനതടവും പിഴയും ആയിരുന്നു ശിക്ഷ.
അന്നു വിജയലക്ഷ്മി ജയിലിൽ പോകുമ്പോൾ ഒക്കത്തു രണ്ടരവയസായ പുത്രി റീത്തയും ഉണ്ടായിരുന്നു.
ഒരു വർഷത്തിനുശേഷം മോചിതയായ അവർ 1941, 1942 വർഷങ്ങളിൽ വീണ്ടും ജയിലിൽ കിടക്കേണ്ടിവന്നു.
യു.പി അസംബ്ളിയിലേക്കു 1937-ലും 1946-ലും തിരഞ്ഞെടുക്കപ്പെട്ടു.
രണ്ടു പ്രാവശ്യവും സ്വയംഭരണം, പൊതുജനാരോഗ്യം എന്നീ വകുപ്പുകളുടെ മന്ത്രിയായി.
അമേരിക്കയിലെ പസഫിക് റിലേഷൻസ് കോൺഫറൻസിലുള്ള ഇന്ത്യയുടെ അനൌദ്യോഗിക പ്രതിനിധി സംഘത്തെ നയിച്ചുകൊണ്ടായിരുന്നു 1944-ൽ നയതന്ത്രരംഗത്ത് അവരുടെ അരങ്ങേയറ്റം.
അന്നു യൂറോപ്പിലും പര്യടനം നടത്തിയ അവർ ഇന്ത്യൻ സ്വാതന്ത്ര്യത്തിനുവേണ്ടി ശക്തിയായി വാദിച്ചു.
ഐക്യരാഷ്ട്രസഭ സ്ഥാപിക്കാൻ 1945-ൽ സാൻഫ്രാൻസിസ്കോയിൽ നടന്ന സാർവദേശീയ സമ്മേളനത്തിൽ അമേരിക്കയിലെ ഇന്ത്യാലീഗ്.
നാഷനൽ കമ്മിറ്റി എന്നിവയുടെ പ്രതിനിധിയായി  പങ്കെടുത്തു.
ഇന്ത്യയ്ക്കു സ്വാതന്ത്ര്യം  ആവശ്യപ്പെടുന്ന പ്രമേയം അവിടെ അവതരിപ്പിച്ചു.
ഐക്യരാഷ്ട്ര സഭയിൽ
സ്വാതന്ത്ര്യത്തിനുശേഷം 1947, 1948, 1952, 1953 വർഷങ്ങിൽ ഐക്യരാഷ്ട്രസഭയിലെ ഇന്ത്യൻ പ്രതിനിധിസംഘത്തിന്റെ നേതാവായി വിജയലക്ഷ്മി നിയോഗിക്കപ്പെട്ടു.
1953 സെപ്റ്റംബർ 15-നു യു എൻ ജനറൽ അസംബ്ളിയുടെ പ്രസിഡന്റായി വൻ ഭൂരിപക്ഷത്തോടെ തിരഞ്ഞെടുക്കപ്പെട്ടു.
ആ സ്ഥാനം വഹിക്കുന്ന ആദ്യവനിതയും പ്രഥമ ഇന്ത്യൻ പൗരനും വിജയലക്ഷ്മി പണ്ഡിറ്റ് ആയിരുന്നു.
നയതന്ത്ര രംഗത്ത് ഇന്ത്യ ഇന്നു കൈവരിച്ച എല്ലാ നേട്ടങ്ങളുടെയും തുടക്കവും അവിടെനിന്നായിരുന്നു.
റഷ്യയിലെ അംബാസഡർ (1947-1949), അമേരിക്കയിലെ അംബാസഡർ (1949-1951), ബ്രിട്ടനിലെ ഹൈകമ്മീഷണർ (1954-1961) എന്നീ നിലകളിൽ സേവനമനുഷ്ഠിച്ചു.
1964 ൽ സജീവരാഷ്ട്രീയത്തിലേക്കു തിരിച്ചുവന്ന അവർ നെഹ്റുവിന്റെ മരണംമൂലം ഉണ്ടായ ഒഴിവിൽ ലോക്സഭയിലേക്കു തിരഞ്ഞെടുക്കപ്പെട്ടു.
അൽപകാലത്തിനുശേഷം രാഷ്ട്രീയത്തിൽ നിന്നു ക്രമേണ പിന്നോട്ടുപോയെങ്കിലും അടിയന്തരാവസ്ഥയ്ക്കു തൊട്ടുമുമ്പും പിമ്പും സഹോദരപുത്രി ഇന്ദിരാഗാന്ധിയുടെ കടുത്ത വിമർശകരിലൊരാളായി.
1977-ൽ ജനതാപാർട്ടിക്കുവേണ്ടി അവർ പ്രചാരണരംഗത്തുണ്ടായിരുന്നു.
യുണൈറ്റഡ് പ്രോവിൻസിലെ ആരോഗ്യമന്ത്രി, യു എൻലെ ഇന്ത്യൻ പ്രതിനിധി സംഘ നേതാവ്, അഖിലേന്ത്യാ വിമൻസ് കോൺഫറൻസിന്റെ അധ്യക്ഷ, യു എൻ ചാർട്ടർ 
കോൺഫറൻസിലെ ഇന്ത്യൻ അംബാസഡർ, ലണ്ടനിലെ ഹൈക്കമ്മീഷണർ, മഹാരാഷ്ട്ര ഗവർണർ,  ഐക്യരാഷ്ട്രസഭയിലെ ഇന്ത്യൻ പ്രതിനിധിസംഘത്തിന്റെ നേതാവ്, കൃതികൾ So I Became a Minister (1939) Prison Days (1946); a touching essay "The Family Bond, " in Rafiq Zakaria, ed.
, A Study of Nehru (1959) പുരസ്കാരം പത്മവിഭൂഷൺ അവലംബം ↑ ↑ ↑ http://www.parliamentofindia.nic.in/ls/comb/combalpha.htm#13lsv ↑ ↑ http://www.answers.com/topic/vijaya-lakshmi-pandit അധിക വായനയ്ക്ക്
Gupta, Indra.
India’s 50 Most Illustrious Women.
പുറം കണ്ണികൾ A film clip "Longines Chronoscope with Mme. Vijaya Lakshmi Pandit" is available for free download at the Internet Archive [ more ] പുറത്തേക്കുള്ള കണ്ണികൾ
വിജയലളിത
1960-70കളിൽ തെലുങ്ക് ( തെലുഗ് : విజయలలిత ), തമിഴ് , മലയാളം , കന്നഡ , ഹിന്ദി തുടങ്ങിയ ഭാഷകളിലെ അഭിനേത്രിയായിരുന്നു വിജയലളിത .
റാണി മേര നാം (1972ലെ ഹിന്ദി ചലച്ചിത്രം) (1972), ബസാഗർ (1972), സാക്ഷി (1967) എന്നീ ചിത്രങ്ങളിലെ ഇവരുടെ അഭിനയം ഏറെ പ്രശസ്തമാണ്.
1957-ൽ റിലീസ് ചെയ്ത പാണ്ഡുരംഗ മഹത്യം എന്ന തെലുങ്ക് ചിത്രത്തിൽ ബാലനടിയായിട്ടായിരുന്നു വിജയലളിതയുടെ സിനിമാജീവിതം തുടങ്ങിയത്.
മുൻകാല തെലുങ്ക് സൂപ്പർ സ്റ്റാർ നടി വിജയശാന്തിയുടെ അമ്മായിയാണ് ഇവർ.
വിവിധ ഭാഷകളിലായി 200ഓളം സിനിമകളിൽ വേഷമിട്ടിട്ടുണ്ട്.
47 സിനിമകൾ സംവിധാനം ചെയ്തു.
അക്കാലത്ത് തെലുങ്ക് സിനിമയിൽ ഫീമെയിൽ ജെയിംസ് ബോണ്ട് എന്നറിയപ്പെട്ടിരുന്ന നടിയായിരുന്നു വിജയലളിത.
ഏറ്റവും കൂടുതൽ സിനിമകൾ സംവിധാനം ചെയ്ത വനിതക്കുള്ള 2002-ലെ ഗിന്നസ് റെക്കോർഡിന് വിജയലളിത അർഹയായിട്ടുണ്ട്.
Sreedevi Geetha (Double Role) അരക്കള്ളൻ മുക്കാൽകള്ളൻ (1974) വൃന്ദാവനം (1974) സരസ്വതി (1970) മിസ്റ്റർ കേരള (1969) വിപ്ലവകാരികൾ (1968) ....
Radha കൊച്ചിൻ എക്സ് പ്രസ്സ് (1967) ശീലാവതി (ചലച്ചിത്രം) (1967) കന്നഡ Parvathi Kalyana (1967) Devara Gedda Manava (1967) Jedara Bale (1968) Bangalore Mail (1968) Choori Chikkanna (1969) Chikkamma (1969) Paropakari (1970) Rangamahal Rahasya (1970) Modala Rathri (1970) Bidugade (1973) Viplava Vanithe (1975) Kalla Kulla (1975) Banashankari (1977) Sose Tanda Soubhagya (First cinema scope Kannada film 1977) Bhoolokadalli Yamaraja (1979) Mallige Hoove (1992) ഹിന്ദി സാധു ഔർ ഷൈത്താൻ (1968) റാണി മേര നാം (1972) ശ്രീ രാം വൻവാസ് (1977) ലോക് പർലോക് (1979) ഹത്കദി (1995) അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് വിജയലളിത വിജയലക്ഷ്മി-Malayalachalachithram വിജയലക്ഷ്മി-Malayalasangeetham വിജയലക്ഷ്മി-M3db മധുവിന്റെ പ്രമുഖ നായികമാർ Archived 2019-06-06 at the Wayback Machine .
വിജയലക്ഷ്മി ഇംഗ്ലീഷ് വിലാസം https://ml.wikipedia.org/wiki/Vijayalakshmi ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലയാളത്തിലെ സമകാലിക എഴുത്തുകാരിൽ ശ്രദ്ധേയയായ കവയത്രിയാണ് വിജയലക്ഷ്മി .
ബാലാമണിയമ്മക്കും കടത്തനാട്ട് മാധവിയമ്മക്കും സുഗതകുമാരിയ്ക്കും ശേഷം മലയാളകവിതയിൽ കേട്ട വ്യത്യസ്തമായ സ്ത്രീ ശബ്ദം വിജയലക്ഷ്മിയുടേതായിരുന്നു.
മൃഗശിക്ഷകൻ വിജയലക്ഷമിയുടെ പ്രശസ്തമായ ഒരു കവിതാസമാഹാരം ആണ്.
ജനനവും , ബാല്യവും
1960 ഓഗസ്റ്റ് 2-നു എറണാകുളം ജില്ലയിലെ മുളന്തുരുത്തി ഗ്രാമത്തിൽ ജനിച്ചു
(ഇപ്പോൾ 64 വയസ്സ്)
കുഴിക്കാട്ടിൽ രാമൻ വേലായുധന്റെയും കമലാക്ഷിയുടെയും മകളായി വിജയലക്ഷ്മി ജനിച്ചു.
ചോറ്റാനിക്കര ഗവണ്മെന്റ്  ഹൈസ്കൂൾ,എറണാകുളം സെന്റ് തെരേസാസ് കോളേജ് ,  മഹാരാജാസ് കോളേജ്എന്നിവിടങ്ങളിലായിരുന്നു വിദ്യാഭ്യാസം.
1981-ൽ ജന്തുശാസ്ത്രത്തിൽ ഡിസ്റ്റിങ്ഷനോടെ ബിരുദവും 1982-ൽ മലയാള ഭാഷയിലും സാഹിത്യത്തിലും കേരളാ സർവ്വകലാശാലയിൽനിന്ന്  ഒന്നാം റാങ്കോടെ ബിരുദാനന്തര ബിരുദവും നേടി.
1977 -ൽ കലാകൗമുദിയിൽ പ്രസിദ്ധീകരിച്ച കവിതയിലൂടെയാണു വിജയലക്ഷ്മി സാഹിത്യരംഗത്ത് എത്തിയത്.
1980 -ൽ കേരള സർവ്വകലാശാല യുവജനോത്സവത്തിൽ കഥാരചനയിലും കവിതാരചനയിലും ഒന്നാം സ്ഥാനം നേടി.
കേരള സാഹിത്യ അക്കാദമിയുടെ എക്സിക്യൂട്ടീവ് കമ്മിറ്റിയിലും ജനറൽ കൌൺസിലിലും അംഗമായിരുന്നിട്ടുണ്ട്.
കേരള സാഹിത്യ അക്കാദമിയുടെ പബ്ലിക്കേഷൻ കമ്മിറ്റിയുടെ കൺവീനർ, കേന്ദ്ര സാഹിത്യ അക്കാദമിയുടെ അഡ്വൈസറി ബോർഡ് അംഗം, സമസ്ത കേരള സാഹിത്യ പരിഷത്തിന്റെ വൈസ്‌പ്രസിഡന്റ് എന്നീ നിലകളിലും പ്രവർത്തിച്ചിട്ടുണ്ട്.
വ്യാജ ഏറ്റുമുട്ടൽ കൊലപാതകങ്ങളിലേയ്ക്കു വെളിച്ചം വീശിക്കൊണ്ട് എഴുതിയ ഊഴം എന്ന കവിത ഏറെ ചർച്ചചെയ്യപ്പെടുകയും മാതൃഭൂമി ആഴ്ചപ്പതിപ്പിൽ പലതവണ പുന:പ്രസിദ്ധീകരിക്കപ്പെടുകയുമുണ്ടായി .
മതേതരമായ ആത്മീയത കൊണ്ടും ധ്യാനാത്മകമായ ഏകാന്തത കൊണ്ടും ആഴത്തിലുള്ള സ്ത്രീപക്ഷ വീക്ഷണം കൊണ്ടും മലയാളകവിതയെ മുന്നോട്ടുനയിക്കുന്ന വിജയലക്ഷ്മിയുടെ സരളവും സാന്ദ്രവുമായ ആഖ്യാനശൈലി പദ്യവും ഗദ്യവും പ്രമേയങ്ങളിൽ സവിശേഷമായി സമന്വയിപ്പിക്കുന്നതിൽ  മികവ് പുലര്ത്തുന്നുവെന്നും സമകാലീന കവിതയിൽ വേറിട്ട ഒറ്റയടിപ്പാതയാണ് സൃഷ്ടിക്കുന്നതെന്നും   മാതൃഭൂമി ദിനപത്രം എഴുതി.
മലയാള കാവ്യപാരമ്പര്യത്തിന്റെ താളാത്മകതയും പ്രമേയ സ്വീകരണത്തിലെയും ആഖ്യാനത്തിലെയും കരുത്തും വിജയലക്ഷ്മിയുടെ കവിതകള്ക്ക് നൂതനത്വം നല്കുന്നുവെന്നും വിലയിരുത്തപ്പെട്ടിട്ടുണ്ട്.
മിത്തുകളും പുരാണങ്ങളും ആധുനിക സാമൂഹിക ജീവിതവും സ്ത്രീയവസ്ഥകളുമായി ഇണക്കിച്ചേര്ത്തു കൊണ്ടും അഴിച്ചുപണിതു കൊണ്ടും വിജയലക്ഷ്മി പുതിയ ചോദ്യങ്ങളും തിരുത്തലുകളും സൃഷ്ടിക്കുവാൻ നിരന്തരം ശ്രമിക്കുന്നുണ്ടെന്നും വിവിധ വിലയിരുത്തലുകളിൽ നിരീക്ഷിക്കപ്പെട്ടിട്ടുണ്ട്.
ഓരോ എഴുത്തും ആത്മാന്വേഷണവും രാഷ്ട്രീയാന്വേഷണവും കൂടിയായിത്തീരുന്ന കാവ്യലോകമാണ് വിജയലക്ഷ്മിയുടേതെന്നും പറയാം കൃതികൾ മൃഗശിക്ഷകൻ ( 1992 ) തച്ചന്റെ മകൾ ( 1992 ) മഴതൻ മറ്റേതോ മുഖം ( 1999 ) ഹിമസമാധി ( 2001 ) അന്ത്യപ്രലോഭനം ( 2002 ) ഒറ്റമണൽത്തരി ( 2003 ) അന്ന അഖ്മതോവയുടെ കവിതകൾ വിവർത്തനം ( 2006 ) അന്ധകന്യക ( 2006 ) മഴയ്ക്കപ്പുറം (2010) വിജയലക്ഷ്മിയുടെ കവിതകൾ (2010) ജ്ഞാനമഗ്ദലന ( 2013 ) സീതാദർശനം ( 2016 ) വിജയലക്ഷ്മിയുടെ പ്രണയകവിതകൾ ( 2018 ) പുതുവർഷം പുരസ്കാരങ്ങൾ കുഞ്ചുപിള്ള പുരസ്കാരം ( 1982 ) ലളിതാംബിക അന്തർജ്ജനം സ്മാരക പുരസ്കാരം(യുവസാഹിത്യകാരിക്ക് ) ( 1992 ) അങ്കണം സാഹിത്യ പുരസ്കാരം ( 1990 ) കേരള സാഹിത്യ അക്കാദമി പുരസ്കാരം ( 1994 ) വൈലോപ്പിള്ളി പുരസ്കാരം ( 1995 ) ചങ്ങമ്പുഴ പുരസ്കാരം ( 1995 ) ഇന്ദിരാഗാന്ധി സാഹിത്യ പുരസ്കാരം ( 1995 ) വി.ടി. ഭട്ടതിരിപ്പാട് പുരസ്കാരം ( 1997 ) പി.കുഞ്ഞിരാമൻ നായർ പുരസ്കാരം( 2001 ) ബാല സാഹിത്യ ഇൻസ്റ്റിറ്റ്യൂട്ട് പുരസ്കാരം (2010) ഉള്ളൂർ പുരസ്കാരം(2010) എ.അയ്യപ്പൻ സ്മാരകപുരസ്കാരം(2011) കൃഷ്ണഗീതി പുരസ്കാരം(2011) ലൈബ്രറി കൌൺസിൽ സാഹിത്യ പുരസ്കാരം(2013) ഓ.വി.വിജയൻ സാഹിത്യ പുരസ്കാരം (2013)
കേരള സാഹിത്യ അക്കാദമി പുരസ്കാരം അവലംബം ↑ {{ cite web }} : Missing or empty | title= ( help ) ↑ ↑ ↑ {{ cite web }} : Check date values in: | accessdate= ( help ) ; External link in | publisher= ( help ) CS1 maint: bot: original URL status unknown ( link ) ↑ ↑ {{ cite web }} : Check date values in: | access-date= and | date= ( help )
വിജയലക്ഷ്മി നവനീതകൃഷ്ണൻ ഇംഗ്ലീഷ് വിലാസം https://ml.wikipedia.org/wiki/Vijayalakshmi_Navaneethakrishnan
തമിഴ് നാടൻപാട്ട് ഗായികയും ഗാനരചയിതാവുമാണ് വിജയലക്ഷ്മി നവനീതകൃഷ്ണൻ .
2018ൽ നാടൻപാട്ടുകളുടെ മേഖലയിലെ സംഭാവനകൾ പരിഗണിച്ച് ഭാരത സർക്കാരിന്റെ നാലാമത്തെ സിവിലിയൻ ബഹുമതിയായ പത്മശ്രീ ലഭിച്ചു.
ഭർത്താവ് എം. നവനീതകൃഷ്ണനോടൊപ്പം തമിഴ് നാടൻപാട്ടുകളിലും പ്രാദേശിക നൃത്തരൂപങ്ങളിലും പഠനങ്ങൾ നടത്തിയിട്ടുണ്ട്.
1946 ജനുവരി 27ന് ജനിച്ചു.
മധുരൈ കാമരാജ് സർവ്വകലാശാലയിലെ നാടൻ കലകൾ വിഭാഗത്തിലെ അധ്യാപികയായി വിരമിച്ച വിജയലക്ഷ്മി, തുടർന്ന് നാടൻ കലകളിൽ പഠനങ്ങൾ നടത്തി.
ധാരാളം സംഗീത പരിപാടികൾ അവതരിപ്പിച്ചിട്ടുണ്ട്.
തമിഴ് നാടൻ കലകളുമായി ബന്ധപ്പെട്ട സംഗീത ആൽബങ്ങൾ പുറത്തിറക്കിയിട്ടുണ്ട്.
നാടൻ കലകളുമായി ബന്ധപ്പെട്ട് ഇരുപതോളം പ്രബന്ധങ്ങൾ പ്രസിദ്ധീകരിച്ചിട്ടുണ്ട്.
പുരസ്കാരങ്ങൾ പത്മശ്രീ പുരസ്കാരം (2018) അവലംബം ↑ ↑ http://www.mathrubhumi.com/news/india/padma-awards-ilayaraja-p-parameswaran--1.2555419 പുറം കണ്ണികൾ
The Hindu : Metro Plus Tiruchirapalli / Personality : Art for peace Archived 2005-05-07 at the Wayback Machine .
Life Positive: Interview with Dr.Vijayalakshmi Navaneethakrishnan on The Spiritual aspects of Tamil Folk Art
The Hindu : Arts / Music : Rural Ragas
Tamil Folk Songs
The Hindu : MetroPlus : Songs of innocence and experience Archived 2013-04-12 at Archive.is
The Hindu : Front Page: Folk art performances planned near Meenakshi Sundareswarar Temple Archived 2008-09-09 at the Wayback Machine .
The Hindu : Enthralling folk arts performance Archived 2008-01-20 at the Wayback Machine .
The Hindu: National : Tamil Nadu: Folk songs continue to be crowd-pullers
The Hindu : Folio : Simple Pleasures
വിജയലക്ഷ്മി സുബ്രഹ്മണ്യം ഇംഗ്ലീഷ് വിലാസം https://ml.wikipedia.org/wiki/Vijayalakshmy_Subramaniam
പ്രശസ്ത കർണാടക സംഗീത ഗായികയാണ് വിജയലക്ഷ്മി സുബ്രഹ്മണ്യം .
മൂന്ന് പതിറ്റാണ്ടിലേറെയായി ഒരു വിദ്യാർത്ഥി, ശാസ്ത്രീയ സംഗീതം അവതരിപ്പിക്കുന്നവർ എന്നീ നിലകളിൽ പന്ത്രണ്ടാം വയസ്സു മുതൽ ഇന്ത്യയിലും വിദേശത്തും സംഗീതാവതരണം നടത്തി.
കർണാടക സംഗീതത്തിന്റെ വിവിധ വശങ്ങളെക്കുറിച്ച് നിരവധി വർക്ക് ഷോപ്പുകളും പ്രഭാഷണ പ്രകടനങ്ങളും അവർ നടത്തിയിട്ടുണ്ട്.
കഴിഞ്ഞ ദശകത്തിൽ പല രാജ്യങ്ങളിലും നടന്ന അന്താരാഷ്ട്ര സമ്മേളനങ്ങളിൽ അവർ പ്രബന്ധങ്ങൾ അവതരിപ്പിച്ചു.
സംഗീതത്തെക്കുറിച്ച് ഗൗരവമുള്ള ഗവേഷകയാണ്.
2007 ജൂണിൽ അവർ "അപൂർവ കൃതി മഞ്ജരി" എന്ന പുസ്തകം പുറത്തിറക്കി.
അവലംബം Kshetra Sangeetham – Coverage in THE HINDU – Jan 2012 Music For A Cause Concert – Oct 2011 Concert for REACH – an NGO – Sep 2011 Concert Review – 2009 Music Season Interview – The Hindu – 2008 Archived 2008-06-09 at the Wayback Machine .
An Article on Vidwan Shri S.Rajam Archived 2010-02-10 at the Wayback Machine .
Concert Review on Dinamani – A leading Tamil Daily Other news reviews and articles Archived 2012-03-09 at the Wayback Machine .
ITC Sangeet Research Academy About Kshetra Sangeetham on CarnaticDarbar.com Archived 2016-09-11 at the Wayback Machine .
About Kshetra Sangeetham on CarnaticIndia.com Archived 2020-01-30 at the Wayback Machine .
പുറത്തേക്കുള്ള കണ്ണികൾ Vijayalakshmy Subramaniam's Website Archived 2020-02-19 at the Wayback Machine .
Vijayalakshmy Subramaniam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ലിലിബെറ്റ് മൗണ്ട്ബാറ്റൺ-വിൻസർ
ലിലിബെറ്റ് മൗണ്ട്ബാറ്റൺ-വിൻസർ (ജനനം - 4 ജൂൺ 2021) സസെക്‌സിലെ ഡ്യൂക്ക് ഹാരി രാജകുമാരന്റെയും സസെക്‌സിലെ ഡച്ചസ് മേഗന്റെയും മകളാണ്.
എലിസബത്ത് രാജ്ഞിയുടെ പതിനൊന്നാമത്തെ കൊച്ചുമക്കിള്ളാണ്.
കാലിഫോർണിയയിലെ സാന്താ ബാർബറയിലെ സാന്താ ബാർബറ കോട്ടേജ് ഹോസ്പിറ്റലിൽ 2021 ജൂൺ 4 ന് 11:40 PDT ന് (18:40 UTC) മൗണ്ട് ബാറ്റൺ-വിൻഡ്‌സർ ജനിച്ചു.
മൗണ്ട് ബാറ്റൻ വിൻഡ്‌സറിന് ഒരു മൂത്ത സഹോദരനുണ്ട്, ആർച്ചി.
അവൾ ബ്രിട്ടീഷ് രാജകുടുംബത്തിൽ നിന്നുള്ള പിതൃപരമ്പരയാണ്, കൂടാതെ ആഫ്രിക്കൻ-അമേരിക്കൻ, യൂറോപ്യൻ-അമേരിക്കൻ മാതൃ വംശപരമ്പരയുള്ള സമ്മിശ്ര വംശപരമ്പരയുണ്ട്.
അവൾക്ക് യുണൈറ്റഡ് സ്റ്റേറ്റ്സ് , യുണൈറ്റഡ് കിംഗ്ഡം എന്നിവയുടെ ഇരട്ട പൗരത്വമുണ്ട്.
References ↑ ↑ ↑ ↑
ലിലിയം ബൾബിഫെറം ഇംഗ്ലീഷ് വിലാസം https://ml.wikipedia.org/wiki/Lilium_bulbiferum
ലിലിയേസീ (Liliaceae) സസ്യകുടുംബത്തിൽപ്പെട്ട ഒരു ഔഷധസസ്യമാണ് ലിലിയം ബൾബിഫെറം.
' (orange lily , fire lily and tiger lily) ഓറഞ്ച് ലില്ലി വടക്കൻ അയർലണ്ടിലെ ഓറഞ്ച് ഓർഡറിന്റെ പ്രതീകമായി പണ്ടേ അംഗീകരിക്കപ്പെട്ടിരുന്നു.
പൂച്ചകൾക്ക് ഇതിന്റെ വിഷാംശം വളരെ സെൻസിറ്റീവ് ആണ് മാത്രമല്ല കഴിക്കുന്നത് പലപ്പോഴും മരണകാരണമായി തീരുന്നു.
ലിലിയം ബൾബിഫെറം യൂറോപ്പിലെ മിക്കയിടങ്ങളിലും സ്പെയിൻ മുതൽ ഫിൻ‌ലാൻ‌ഡ് , ഉക്രെയ്ൻ വരെ വ്യാപകമായി കാണപ്പെടുന്നു.
അവലംബം പുറം കണ്ണികൾ Biolib taxon profile
ലിലിയം മാർട്ടഗോൺ ഇംഗ്ലീഷ് വിലാസം https://ml.wikipedia.org/wiki/Lilium_martagon
ലിലിയം  മാർട്ടഗോൺ (Lilium martagon) (മാർട്ടഗോൺ ലില്ലി അല്ലെങ്കിൽ ടർക്ക്സ് ക്യാപ് ലില്ലി ) ലില്ലിയുടെ ഒരു യുറേഷ്യസ് ഇനമാണ്.
പോർച്ചുഗലിൽ നിന്ന് യൂറോപ്പ് , ഏഷ്യ എന്നിവിടങ്ങളിലേക്കും മംഗോളിയയുടെ കിഴക്കോട്ടും വിപുലമായി വ്യാപിച്ചിട്ടുണ്ട്.
ഇത് ഇസ്താംബുളിലെ ലില്ലി , സുൽത്താൻ ലില്ലി അല്ലെങ്കിൽ ഡ്രാഗൺ ലില്ലി എന്നും അറിയപ്പെടുന്നു.
ഒട്ടേറെ പേരുകൾ ഉപവർഗ്ഗങ്ങളിൽ കാണപ്പെടുന്നു.
വേൾഡ് ചെക്ക് ലിസ്റ്റ് രണ്ട് സ്പീഷീസ് മാത്രമേ അംഗീകരിച്ചിട്ടുള്ളൂ.
ലിലിയം മാർടഗൻ വാർ.
മാർടഗൻ - പോർച്ചുഗൽ മുതൽ മംഗോളിയ വരെ ലിലിയം മാർടഗൻ വാർ.
പൈലോസിയസ്കുലം ഫ്രീൻ - റഷ്യ, കസാക്കിസ്ഥാൻ, സിൻജിയാങ്, മംഗോളിയ കൃഷി
ഹോർട്ടികൾച്ചറിൽ ഇത് ഡിവിഷൻ IX (യഥാർത്ഥ സ്പീഷീസ്) ആണ്.
1 മീറ്റർ (3 അടി 3 ഇവൻ), 2 മീറ്റർ (6 അടി 7 ഇവൻ) വരെ ഉയരത്തിൽ വളരുന്ന വേരുകൾ ഇവയ്ക്കുണ്ട്.
പൂക്കൾ സാധാരണയായി പിങ്ക്-പർപ്പിൾ  നിറവും, ഇരുണ്ട കുത്തുകളും ഉള്ളതുമാണ്.
വെളുപ്പിൽ നിന്ന് കറുപ്പിനോടടുക്കുമ്പോൾ ഇവ വളരെ വ്യത്യസ്തപ്പെട്ടുകാണുന്നു.
പൂക്കൾ വളരെ മണമുള്ളതാണ്.
ഓരോ പ്ലാന്റിലും ധാരാളം പുഷ്പങ്ങൾ ഉണ്ടാകാറുണ്ട്.
കൂടാതെ 50 വരെ സസ്യങ്ങൾ ഇതിൽ കാണപ്പെടുന്നു.
പച്ച നിറമായോ പർപ്പിൾ നിറമായോ ചുവപ്പോയോ ആണ് ഇതിന്റെ തണ്ടുകൾ കാണപ്പെടുന്നത്.
ഇലകളിൽ 16 സെന്റീമീറ്റർ (6.3 ഇഞ്ച്) വരെ നീളമുള്ളതും മിക്കവാറും ഇലയുടെ അടിഭാഗങ്ങൾ രോമാവൃതമായിരിക്കും.
ഈ സസ്യം റോയൽ ഹാർട്ടിക്കൽ കൾച്ചറൽ അവാർഡ് ഓഫ് ഗാർഡൻ മെറിറ്റ് അവാർഡ് നേടുകയുണ്ടായി.
പത്തൊൻപതാം നൂറ്റാണ്ടിന്റെ അവസാനത്തിൽ മിസിസ് ആർഒ ബാക്ക്ഹൗസ് ഓഫ് ഹെറെഫോഡ്, ഇംഗ്ലണ്ടിലെ എൽ. ഹാൻസോണിയിൽ ഹൈബ്രിഡ് ചെയ്യാനായി ലിലിയം മാർട്ടഗോൺ ഉപയോഗിച്ചിരുന്നു.
അവലംബം പുറം കണ്ണികൾ ലിലിയം മാർട്ടഗോൺ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ലിലിമ മിൻസ് ഇംഗ്ലീഷ് വിലാസം https://ml.wikipedia.org/wiki/Lilima_Minz
ഇന്ത്യൻ വനിത ഹോക്കി ടീം അംഗമാണ് ലിലിമ മിൻസ്.
ഇന്ത്യൻ ദേശീയ ടീമിലെ ഫോർവേഡ് പൊസിഷനിൽ കളിക്കുന്ന ഇവർ 2016ലെ റിയോ ഒളിമ്പിക്‌സിനുള്ള വനിത ഹോക്കി ടീമിൽ അംഗമായിരുന്നു.
റിയോ ഒളിമ്പിക്‌സിൽ വനിതാ വിഭാഗം ഹോക്കിയിൽ ജപ്പാനെതിരായ മൽസരത്തിൽ ഇന്ത്യക്ക് വേണ്ടി  ലിലിമ മിൻസ് ഒരു ഗോൾ നേടി.
മനില.
ഈ മൽസരം സമനിലയിൽ അവസാനിച്ചു.
ഒഡീഷയിലെ സുന്ദർഗഡ് ജില്ലയിലെ ലൻജിബെർന ബ്ലോക്കിൽ ബിഹാവന്ദ് തനതോലി ഗ്രാമത്തിൽ  1994 ഏപ്രിൽ 10ന് ജനനം.
അൻജിലസ് മിൻസ്, സിൽവിയ മിൻസ് ദമ്പതികളുടെ മകളാണ്.
ഒഡീഷയിലെ റോർകേല പൻപോഷ് സ്‌പോർട്‌സ് ഹോസ്റ്റലിലാണ് ഇവർ പരിശീലനം നേടിയത്.
അന്താരാഷ്ട്ര തലത്തിൽ 74ൽ അധികം മൽസരങ്ങളിൽ പങ്കെടുത്ത ലിലിമ ആറു ഗോളുകൾ നേടിയിട്ടുണ്ട്.
അന്താരാഷ്ട്രം 2011ൽ തായ്‌ലന്റിലെ ബാങ്കോക്കിൽ നടന്ന അണ്ടർ 18 ഏഷ്യ കപ്പ് ഹോക്കി ചാമ്പ്യൻ ഷിപ്പിൽ വെങ്കല മെഡൽ നേടാൻ ഇന്ത്യൻ ടീമിനെ സഹായിച്ചു.
എഫ് ഐ എച്ച് വേൾഡ് ലീഗിന്റെ രണ്ടാം റൗണ്ടിൽ സീനിയർ വനിതാ ഹോക്കി ടീമിൽ ഇന്ത്യയെ പ്രതിനിധീകരിച്ചു.
2013ൽ ജർമ്മനിയിൽ നടന്ന വനിതാ ജൂനിയർ വേൾഡ് കപ്പിൽ വെങ്കല മെഡൽ നേടിയ ഇന്ത്യൻ ഹോക്കി ടീമിൽ അംഗമായിരുന്നു.
2016ൽ ബ്രസീലിൽ നടന്ന റിയോ ഒളിമ്പിക്‌സിനുള്ള ഇന്ത്യൻ ഹോക്കി ടീമിൽ അംഗമായിരുന്നു..
ദേശീയം 2006, 2007, 2008, 2009, 2010 വർങ്ങളിൽ ജൂനിയർ നെഹ്‌റു കപ്പ് ഹോക്കി ടൂർണമെന്റിൽ ഒഡീഷയിലെ പാൻപോശ് ഹോസ്റ്റൽ ടീമിന് വേണ്ടി കളിച്ചു.
2006,2007 വർഷങ്ങളിൽ നാഷണൽ റൂറൽ ഗെയിംസിൽ ഒഡീഷയെ പ്രതിനിധീകരിച്ചു.
ലിലിയം ഔറാറ്റം ഇംഗ്ലീഷ് വിലാസം https://ml.wikipedia.org/wiki/Lilium_auratum
യഥാർത്ഥ ലില്ലികളിൽ ഒന്നായ ലില്ല്യം ഔറാറ്റം (山 百合 യമായൂരി; "പർവ്വത ലില്ലി") ജപ്പാനിലെ തദ്ദേശവാസിയാണ്.
ജപ്പാനിലെ ഗോൾഡൻ റേയ്ഡ് ലില്ലി അല്ലെങ്കിൽ ഗോൾഡ്ബാൻഡ് ലില്ലി എന്നും ഇത് അറിയപ്പെടുന്നു.
പൂച്ചകൾക്ക് ലില്ലിയുടെ വിഷാംശം പെട്ടെന്ന് ബാധിക്കുന്നു.
മാത്രമല്ല കഴിക്കുന്നത് പലപ്പോഴും മാരകവുമാണ്.
ലില്ലി തോട്ടങ്ങളുള്ള വീടുകളിലെ പൂച്ചകളെ ഈ ചെടിയിൽ നിന്ന് മാറ്റി സൂക്ഷിക്കാൻ ശക്തമായി ഉപദേശിക്കുന്നു.
ലിലിയ ഡി ലിമ ഇംഗ്ലീഷ് വിലാസം https://ml.wikipedia.org/wiki/Lilia_de_Lima
ഫിലിപൈൻ ഇക്കണോമിക് സോൺ അതോറിറ്റിയുമായി ബന്ധപ്പെട്ട പ്രവർത്തനത്തിന് 2017-ലെ രാമോൺ മാഗ്സസെ അവാർഡ് സ്വീകരിക്കുന്ന ഫിലിപ്പീൻസിൽ നിന്നുള്ള ഒരു അഭിഭാഷകയാണ് ലിലിയ ഡി ലിമ .
1995 മുതൽ 2016 വരെ ഡയറക്ടർ ജനറൽ ആയി പ്രവർത്തിച്ചു.
ഇരിഗ സിറ്റിയിലെ കാമറൈൻസ് സൂറിൽ പൊതുപ്രവർത്തകരുടെ കുടുംബത്തിൽ ജനിച്ചു.
നിയമ പരിശീലനം ലഭിച്ച അവർ 1995 വരെ സർക്കാർ ജോലി തുടർന്നു.
രാജ്യത്തിന്റെ സാമ്പത്തിക മേഖലകളിൽ വിദേശ നിക്ഷേപം പ്രോത്സാഹിപ്പിക്കുന്നതിനും കൈകാര്യം ചെയ്യുന്നതിനുമുള്ള ഉത്തരവാദിത്തമുള്ള പെസയുടെ (PEZA) ആദ്യ ഡയറക്ടർ ജനറലായി സേവനമനുഷ്ഠിക്കാൻ ക്ഷണിച്ചതിനെ തുടർന്ന് 2016 വരെ അവർ ആ സ്ഥാനത്ത് തുടർന്നു.
പെസയുമായുള്ള പ്രവർത്തനത്തിന് 2006-ൽ ജപ്പാൻ ചക്രവർത്തിയിൽ നിന്ന് ഓർഡർ ഓഫ് ദി റൈസിംഗ് സൺ (രണ്ടാം ക്ലാസ്) അവാർഡ് ലഭിച്ചു.
തുടർന്ന് 2017-ൽ അവർക്ക് കിഴക്കിന്റെ നൊബേൽ സമ്മാനത്തിന് തുല്യമായി കണക്കാക്കപ്പെടുന്ന റാമോൺ മാഗ്സസെ അവാർഡ് ലഭിക്കുകയുണ്ടായി.
ലിലിത്ത് ലേഡി ലിലിത്ത് ചിത്രകാരൻ: ദാന്തെ ഗബ്രിയൽ റോസെറ്റി
യഹൂദപുരാവൃത്തങ്ങളിലെ ഒരു ദുർദ്ദേവതയാണു ലിലിത്ത് .
സുമേറും അക്കാദിയൻ സാമ്രാജ്യവും അസീറിയയും ബാബിലോണിയയും ഉൾപ്പെടുന്ന മെസൊപ്പൊട്ടേമിയ പ്രദേശത്തെ ദുഷ്ടദേവതാസങ്കല്പങ്ങളാണ് ലിലിത്തിന്റെ ആദിമാതൃകയെന്നു കരുതപ്പെടുന്നു.
ജൂതപശ്ചാത്തലത്തിൽ ലിലിത്ത് ആദ്യം കാണപ്പെടുന്നത് പൊതുവർഷം 5-6 നൂറ്റാണ്ടുകളിൽ പൂർത്തിയായ ബാബിലോണിയൻ താൽമുദിലാണ് .
7 മുതൽ -10 വരെയുള്ള നൂറ്റാണ്ടുകൾക്കിടയിൽ എഴുതപ്പെട്ട " ബെൻ സിറായുടെ അക്ഷരമാല " എന്ന യഹൂദരചന അവളെ, ഹവ്വായ്ക്കും മുൻപ് ആദത്തിനൊപ്പം കളിമണ്ണിൽ മെനഞ്ഞു ദൈവം സൃഷ്ടിച്ച ലോകത്തെ ആദ്യത്തെ പെണ്ണായി ചിത്രീകരിക്കുന്നു.
ആദത്തിന്റെ സമസൃഷ്ടിയായി സ്വയം കരുതുകമൂലം അയാൾക്കു കീഴ്‍പ്പെട്ടു ജീവിക്കാൻ വിസമ്മതിച്ച് പറുദീസവിട്ടുപോയ അവൾ, ഗർഭസ്ഥകളെയും നവജാതശിശുക്കളേയും അപായപ്പെടുത്തുന്ന ദുഷ്ടമൂർത്തിയായി പിന്നീടു തരംതാണു.
കാമാക്രാന്തയും ദുർന്നടത്തക്കാരിയും എന്ന പേരുദോഷവും അവൾക്കു കിട്ടി.
ആധുനികകാലത്തെ സ്ത്രീപക്ഷ വായനകൾ, അംഗീകാരത്തിനും സമത്വത്തിനും വേണ്ടിയുള്ള സ്ത്രീസമരങ്ങളുടെ പ്രതീകമായി ലിലിത്തിനെ കാണുന്നു.
അമേരിക്കൻ ഐക്യനാടുകളിലെ ഒരു ജൂത-സ്ത്രീപക്ഷമാസികയ്ക്ക് ലിലിത്ത് എന്നാണു പേരു നൽകിയിരിക്കുന്നത്.
ചരിത്രം തുടക്കം ലിലിത്ത് , 1886-നടുത്ത് കാൾ പോള്ളാത്ത് വരച്ച ചിത്രം
ലിലിത്തിന്റെ പരാമർശമുള്ള ലഭ്യമായ രേഖകളിൽ ഏറ്റവും പഴക്കമുള്ളത്, ബിസി രണ്ടായിരത്തിനടുത്തെഴുതപ്പെട്ട " ഗിൽഗാമെഷും ഹുലുപ്പുമരവും" എന്ന സുമേറിയൻ ഇതിഹാസകാവ്യമാണ്.
ഈ ദുർദ്ദേവതയുടെ ബാധയിൽ നിന്നു രക്ഷപെടാനുള്ള ഏലസ്സുകളുടേയും മന്ത്രങ്ങളുടേയും വിവരണം ബാബിലോണിയൻ പൈശാചിക കഥകളിലുണ്ട്.
പിന്നീട്, ലിലിത്ത്-സങ്കല്പത്തിന്റെ വിവിധമാതൃകകൾ പുരാതന ഹിത്യരുടേയും, ഈജിപ്തുകാരുടേയും , ഇസ്രായേലികളുടേയും, ഗ്രീക്കുകാരുടേയും പുരാവൃത്തങ്ങളുടെ ഭാഗമായിത്തീർന്നു.
ബൈബിൾ, കുമ്രാൻ ചുരുൾ
എബ്രായബൈബിളിൽ ലിലിത്തിനെ സംബന്ധിച്ച് ആകയുള്ള പരാമർശം, ഏശയ്യായുടെ പുസ്തകത്തിലാണ് .
വിജനപ്രദേശങ്ങളിൽ അലഞ്ഞുതിരിയുന്ന ദുരാത്മാവായാണ് അവിടെ ലിലിത്ത് പരാമർശിക്കപ്പെടുന്നത്.
ബൈബിളിൽ ലിലിത്ത് പിന്നീടു പരാമർശിക്കപ്പെടുന്നില്ലെങ്കിലും പൊതുവർഷാരംഭത്തിനടുത്ത കാലത്ത് എഴുതപ്പെട്ട ചാവുകടൽ ചുരുളുകളുടെ ഭാഗമായ " യതിക്കുവേണ്ടിയുള്ള ഗീതം " (Song for a Sage) എന്ന രചനയിൽ ലിലിത്ത് പ്രത്യക്ഷപ്പെടുന്നുണ്ട്.
ഇതിൻറെ ഇതിവൃത്തം ബാധയൊഴിപ്പിക്കലിന്റെ മന്ത്രമായിരുന്നിരിക്കാം.
ആ ഗീതത്തിലെ ചില വരികൾ ഇങ്ങനെയാണ്: “ "ദൈവസൗന്ദര്യത്തിന്റെ മാഹാത്മ്യം പ്രഘോഷിക്കുന്ന യതി, നാശകാരികളായ സകല മാലാഖമാരെയും, ഹറാംപിറന്ന ആത്മാക്കളേയും, ചെകുത്താന്മാരെയും, ലിലിത്തിനേയും, പെട്ടെന്നുള്ള ആക്രമണം കൊണ്ട് മനുഷ്യരെ ബോധഹീനന്മാരും ശൂന്യഹൃദയവും ആക്കുന്ന മറ്റെല്ലാവരേയും ചകിതരാക്കുകയും തോല്പിക്കുകയും ചെയ്യട്ടെ." ” താൽമുദ് അമ്മയേയും കുഞ്ഞിനേയും ലിലിത്തിൽ നിന്നു രക്ഷിക്കാനുള്ള മദ്ധ്യയുഗങ്ങളിലെ ഹീബ്രൂ ഏലസ്സുകളുടെ ഒരു മാതൃക
പൊതുവർഷം 500-നടുത്തു പൂർത്തിയായ ബാബിലോണിയൻ താൽമുദ് ലിലിത്തിനെ കാണുന്നത്, അവളെക്കുറിച്ചുള്ള പഴയ ബാബിലോണിയൻ സങ്കല്പങ്ങൾ പിന്തുടർന്ന് നീണ്ട മുടിയുള്ളവളും, ഉറങ്ങുന്ന പുരുഷന്മാരുമായി ഇണചേരുന്നവളുമായ ഒരു യക്ഷിയായാണ്.
ലിലിത്തിന്റെ അപകടം ഒഴിവാക്കാൻ പുരുഷന്മാർ ഒറ്റക്കുറങ്ങരുതെന്ന ഉപദേശംപോലും താൽമുദിലുണ്ട് .
താൽമുദിന്റെ ആദ്യഖണ്ഡമായ മിഷ്ന ലിലിത്തിനെക്കുറിച്ചു പറയുന്നില്ല.
എന്നാൽ ബാബിലോണിയൻ താൽമുദിന്റെ ഗെമാറകൾ മൂന്നു സന്ദർഭങ്ങളിൽ ലിലിത്തിനെ പരാമർശിക്കുന്നു: "റബ്ബി ജൂദാ ഇങ്ങനെ പറഞ്ഞു:ചാപിള്ളക്ക് ലിലിത്തുമായി രൂപസാദൃശ്യമുണ്ടെങ്കിൽ, ആ പിറവി അമ്മയെ അശുദ്ധയാക്കുന്നു. എന്തെന്നാൽ, മനുഷ്യക്കുഞ്ഞാണെങ്കിലും അതിനു ചിറകുണ്ട്."
"സ്ത്രീവർഗ്ഗത്തിന്റെ ശാപങ്ങളെക്കുറിച്ചു പറയുന്ന സന്ദർഭങ്ങളിലൊരിടത്ത് ഇങ്ങനെ പറയുന്നു: അവൾ ലിലിത്തിനെപ്പോലെ മുടി നീട്ടുന്നു, മൂത്രമൊഴിക്കാൻ ജന്തുക്കളെപ്പോലെ കുന്തിച്ചിരിക്കുന്നു, ഭർത്താവിനു തലയിണയായിരിക്കുകയും ചെയ്യുന്നു."
"റബ്ബി ഹനീനാ ഇങ്ങനെ പറഞ്ഞു: ആളൊഴിഞ്ഞ വീട്ടിൽ ഒറ്റയ്ക്ക് ഉറങ്ങരുത്; അങ്ങനെ ചെയ്യുന്നവരെ ലിലിത്ത് പിടികൂടുന്നു."
ഏഴാം നൂറ്റാണ്ടുവരെ ഇരുട്ടിന്റെ അപകടങ്ങളുടെ പെൺപ്രതീകമായിരുന്ന ലിലിത്ത്, തുടർന്നുള്ള നൂറ്റാണ്ടുകളിൽ എഴുതപ്പെട്ട ബെൻ സിറായുടെ അക്ഷരമാല എന്ന യഹൂദരചനയിൽ മറ്റൊരു രൂപത്തിൽ പുനർജ്ജനിച്ചു.
ദൈവം മനുഷ്യനെ സ്ത്രീയും പുരുഷനുമായി സൃഷ്ടിച്ചെന്ന് എബ്രായ ബൈബിൾ ഉല്പത്തിപ്പുസ്തകം ഒന്നാം അദ്ധ്യായത്തിലും, മണ്ണിൽ മെനഞ്ഞെടുത്ത മനുഷ്യന്റെ വാരിയെല്ലിൽ നിന്ന് സ്ത്രീയെ ഉരുവാക്കിയെന്നു അതേ പുസ്തകം രണ്ടാം അദ്ധ്യായത്തിലും പറയുന്നു.
ഈ സൃഷ്ടിവിവരണങ്ങൾ തമ്മിലുള്ള 'പൊരുത്തക്കേടിനെ' വിശദീകരിക്കുംവിധം ആ കഥയിൽ ലിലിത്തിനെ ഉൾപ്പെടുത്തുകയാണ് 'അക്ഷരമാല' ചെയ്തത്.
ശിശുഘാതകിയായ ലിലിത്തിനു മുൻപിൽ കുഞ്ഞുങ്ങളെ പുണർന്നിരിക്കുന്ന ആദം
ഉല്പത്തി ആദ്യാദ്ധ്യായത്തിലെ സൃഷ്ടിയിലെ ആണുംപെണ്ണും ആദവും , ഹവ്വായ്ക്കും മുൻപുണ്ടായ മറ്റൊരു പെണ്ണും ആയിരുന്നെന്നും, ആ പെണ്ണ് ലിലിത്ത് ആയിരുന്നെന്നുമാണ് 'അക്ഷരമാല'-യുടെ ഭാഷ്യം.
ഉരുവായ ഉടനേ ആ ദമ്പതിമാർ പരസ്പരം കലഹിക്കാൻ തുടങ്ങിയെന്നും അക്ഷരമാല പറയുന്നു.
ആദത്തിനൊപ്പം അതേമണ്ണിൽനിന്നുരുവാക്കപ്പെട്ട താൻ അയാളുമായി സമത്വം അവകാശപ്പെട്ടവളാണെന്ന ന്യായം ഉന്നയിച്ച ലിലിത്ത് അയാൾക്കു കീഴ്പ്പെട്ടിരിക്കാൻ വിസമ്മതിച്ചു.
കലഹത്തിന്റെ മൂർദ്ധന്യത്തിൽ ലിലിത്ത് ദൈവനാമത്തിന്റെ അവാച്യമായ ചതുരക്ഷരി ഉച്ചരിച്ച് പറന്നുപോയെന്നും ഈ കഥ തുടർന്നു പറയുന്നു.
ദൈവം നൽകിയ കൂട്ടുകാരി വിട്ടുപോയതിനെക്കുറിച്ചുള്ള ആദത്തിന്റെ പരാതികേട്ട ദൈവം , അവളെ കണ്ടെത്തി തിരികെ കൊണ്ടുവരാൻ മൂന്നു മാലാഖമാരെ നിയോഗിച്ചു.
ലിലിത്തിനെ പിന്തുടർന്ന മാലാഖമാർ , ഈജിപ്തുകാർ മുങ്ങിച്ചത്ത ചെങ്കടലിൽ അവൾക്കൊപ്പമെത്തി.
തിരികെ വരാൻ വിസമ്മതിച്ച അവളെ ചെങ്കടലിൽ മുക്കിക്കൊല്ലുമെന്നു മാലാഖമാർ ഭീഷണിപ്പെടുത്തി.
"എന്നെ വിടുക!"
അവൾ പറഞ്ഞു.
"കുഞ്ഞുങ്ങൾക്ക് രോഗമുണ്ടാക്കാൻ വേണ്ടിമാത്രം സൃഷ്ടിക്കപ്പെട്ടവളാണു ഞാൻ. ആൺകുട്ടിയാണെങ്കിൽ ജനിച്ച് എട്ടുദിവസത്തേക്കും പെൺകുട്ടിയാണെങ്കിൽ ഇരുപതുദിവസത്തേക്കും എനിക്ക് അതിന്റെ മേൽ ശക്തിയുണ്ടാകും."
ലിലിത്തിന്റെ വാക്കുകൾ കേട്ട മാലാഖമാർ, അവൾ തിരികെ പോകണമെന്നു നിർബ്ബന്ധിച്ചു.
പക്ഷേ അവൾ മാലാഖമാരോട് ദൈവനാമത്തിൽ ഇങ്ങനെ ശപഥം ചെയ്തു: "ഞാൻ നിങ്ങളെയോ, നിങ്ങളുടെ രൂപമോ പേരോ ആലേഖനം ചെയ്തിട്ടുള്ള ഏലസ്സോ കണ്ടാൽ, എനിക്ക് കുഞ്ഞുങ്ങളുടെമേൽ ശക്തിയുണ്ടാവുകയില്ല."
ലിലിത്ത് പുരാവൃത്തത്തിനു ശ്രദ്ധേയമായ പുതിയ ഭാഷ്യം അവതരിപ്പിച്ച ബെൻ സിറായുടെ അക്ഷരമാല എന്ന കൃതിയുടെ സ്വഭാവവും ഉദ്ദേശലക്ഷ്യങ്ങളും വ്യക്തമല്ല.
യഹൂദചരിത്രത്തിലെ മഹദ്‌വ്യക്തികളെ നിന്ദാപൂർവം ചിത്രീകരിക്കുന്നതും അശ്ലീലപ്രയോഗങ്ങൾ നിറഞ്ഞതുമായ ഈ കൃതി ഒരു ഹാസ്യരചനയാണെന്ന വാദം പ്രബലമാണ്.
മോസസ് മൈമോനിഡിസിനെപ്പോലുള്ള യഹൂദചിന്തകന്മാർ അതിനെ നിശിതമായി വിമർശിച്ചിട്ടുണ്ട്.
എങ്കിലും, ഏറെ വിദ്യാഭ്യാസമില്ലാതിരുന്ന സാധാരണക്കാർക്കിടയിലെങ്കിലും, അതിലെ കഥകൾക്ക് സാമാന്യം പ്രചാരം ലഭിച്ചുവെന്നതിനു, അതിന്റെ നിലവിലുള്ള ഒട്ടേറെ കൈയെഴുത്തുപ്രതികൾ തെളിവായിരിക്കുന്നു.
സൊഹർ
ലിലിത്ത് സങ്കല്പത്തിന്റെ വികാസത്തിലെ മറ്റൊരു ചുവടുവയ്പു നടന്നത് കബ്ബല്ല എന്ന യഹൂദമിസ്റ്റിക്കൽ മുന്നേറ്റത്തിന്റെ പ്രാമാണികരചയായ 'സൊഹർ' എന്ന കൃതിയിലായിരുന്നു.
കബ്ബല്ല പാരമ്പര്യത്തിൽ പെടുന്നവർ ആയിരത്താണ്ടുകളുടെ പൗരാണികത്വം കല്പിക്കുന്നെങ്കിലും, ഈ കൃതി 1285-നടുത്ത് മോസസ് ബെൻ ലിയോൺ എന്നയാൾ സ്പെയിനിൽ എഴുതിയതാണെന്നു കരുതപ്പെടുന്നു.
ഉല്പത്തി ഒന്നാം അദ്ധ്യായത്തിലെ മനുഷ്യസൃഷ്ടികഥക്ക് സൊഹർ ഒരു പുതിയ വ്യാഖ്യാനം അവതരിപ്പിച്ചു.
ആദ്യത്തെ മനുഷ്യൻ സ്ത്രീയും പുരുഷനും ചേർന്നതായിരുന്നെന്നും, പിന്നീട് ആ സങ്കരശരീരത്തിൽ നിന്ന് ദൈവം അറുത്തുമാറ്റിയ സ്ത്രീയാണ് ലിലിത്തെന്നുമായിരുന്നു സൊഹറിന്റെ ഭാഷ്യം.
തുടർന്ന് ആദത്തിന്റെ വാരിയെല്ലുകളൊന്നിൽ നിന്ന് ദൈവം ഹവ്വയേയും രൂപപ്പെടുത്തി.
ഹവ്വ ആദത്തെ പുണരുന്നതുകണ്ട് അസൂയതോന്നിയ ലിലിത്ത്, പറുദീസയിൽ നിന്നു പറന്നുപോയെന്നാണ് സൊഹർ പറയുന്നത്.
" ആധുനികവീക്ഷണം സാഹിത്യത്തിൽ
ലിലിത്തിന്റെ കഥ ആധുനികകാലത്ത് കലാകാരന്മാരേയും എഴുത്തുകാരേയും കാര്യമായി സ്വാധീനിച്ചിട്ടുണ്ട്.
കാല്പലികസാഹിത്യത്തിൽ ലിലിത്തിന്റെ കടന്നുവരവ്, ജർമ്മൻ കവി ഗോയ്ഥേയുടെ ഫോസ്റ്റ് എന്ന ദുരന്തനാടകത്തിലൂടെയായിരുന്നു.
നാടകത്തിലെ മെഫിസ്റ്റോഫെലിസ്, ലിലിത്തിനെ വർണ്ണിക്കുന്നത് ഈവിധമാണ്:- “ ആദത്തിന്റെ ആദ്യഭാര്യ - ആദ്യത്തേത്.
അവളുടെ സൗന്ദര്യത്തിന്റെ ഒരു കേമത്തം, അപകടകരമായ തലമുടിയാണ്.
അതുകൊണ്ടവൾ ചെറുപ്പക്കാരെ ചുറ്റിവരിഞ്ഞാൽ, പിന്നെ അവർക്ക് വിടുതൽ കിട്ടാൻ ഒരു വഴിയുമില്ല.
പത്തൊൻപതാം നൂറ്റാണ്ടിലെ ആംഗലകവിയും ചിത്രകാരനുമായ ദാന്തെ ഗബ്രിയൽ റോസെറ്റി ഗോയ്ഥെയുടെ കൃതിയുടെ സ്വാധീനത്തിൽ, ലിലിത്തിനെ ഒരു ചിത്രത്തിന്റേയും ഭാവഗീതത്തിന്റേയും (Sonnet) പ്രമേയമാക്കി.
"അവളുടെ മാന്ത്രികമുടി, ആദ്യത്തെ സ്വർണ്ണമായിരുന്നു" എന്നു റോസെറ്റി എഴുതി.
വിക്ടോറിയൻ കവി റോബർട്ട് ബ്രൗണിങ്ങിന്റെ "ആദവും, ലിലിത്തും ഹവ്വായും" എന്ന കവിതയും ലിലിത്ത്-പുരാവൃത്തത്തെ പിന്തുടരുന്നു.